**FDV-Dokumentasjon**

**Forskalingsblokk og murblokk**

**Produsent**
Skjæveland Gruppen AS
Vagleskogveien 10, 4322 Sandnes

1. **Produktbeskrivelse**

**Produktbeskrivelse**

Skjæveland Gruppen leverer og produserer flere typer betongblokker i betong til offentlig og privat bruk.

Forskalingsblokk 15 og 20 cm bredde benyttes til fundamenter, ringmurer, grunnmurer, skillevegger, pyntemurer, støttemurer, brann og lyd reduserende vegger.

Blokkene tørrstables, armeres og helfylles med egnet betong. Kan settes direkte på egnet komprimert masse, men er enklere å starte på ett ferdig støpt fundament eller betonggulv.

Informasjon om utførelse og armeringsberegning finnes i Sintef dokumentet TG 2384. Denne finnes på vår hjemmeside [www.multiblokk.no](http://www.multiblokk.no)

Forskalingsblokkene er tilsatt Hydrofix for å redusere kalkutslag.

Multi 19 murblokk benyttes til samme områder som forskalingsblokk men mures på tradisjonelt vis med mørtel i fugene. Multi 19 har en større anleggsflate for mørtel på den siden som vender opp. Denne kan slås bort dersom en ønsker å lage egne helfylte soner

I vår gjeldene katalog og på vår hjemmeside [www.multiblokk.no](http://www.multiblokk.no) finnes utfyllende informasjon, legge og monteringsanvisninger, samt tekniske data på produktene.

**Dimensjon:** se hjemmeside for valgmuligheter, [www.multiblokk.no](http://www.multiblokk.no).

**Farge:** Primært grå og koks.

1. **Drift og vedlikehold**

**Rengjøring og rengjøringsmetoder**

Årlig rengjøring med spyling av vann. Forsiktig bruk av høytrykkspyler kan benyttes. For kort avstand til overflaten kan medføre utvasking av finstoff og føre til en ru overflate.

Impregnering eller overflatebehandling av sementbasert produkter vil redusere groing og føre til enklere rengjøring og redusert vannoppsug.

På produkter som er farget vil fargen over tid reduseres. Rengjøring vil bidra til å begrense fargereduksjon.

**Teknisk vedlikehold**

Kalkutslag forekommer og er en naturlig prosess i betongen og er ikke skadelig. I mange tilfeller forsvinner dette av seg selv, over tid. Svakt utslag er som ett hvitt slør og fjernes med lett saltsyreoppløsning (5%), eller kalkfjerner som finnes i mange ulike typer som kan gjentas til ønsket resultat er oppnådd. Saltsyreoppløsning kan føre til ruheter i overflaten. Dette fungerer best ved bruk på fuktig overflate. Følg produsentens anvisning. Forstenet kalk fjernes mekanisk med f.eks stålbørste.

**Vinterdrift**

Vanligvis ingen.

**Vedlikeholds intervaller**

Etter behov.

**Bestanddeler**
Produktene består av sand, knust stein, vann og sement. Fargede produkter inneholder fargepigmenter. Forskalingsblokk inneholder Hydrofix.

1. **Garanti og vilkår**

Se kjøpsloven og Skjæveland Gruppens Salg og leveringsbetingelser.

1. **Miljøpåvirkning**

Produktet består primært av fornybare ressurser, herunder resirkulert vann, knust tilslag og sand. Ved innlevering til godkjent mottak vil produktet bli resirkulert. Produktet vil absorbere CO2 gjennom hele produktets levetid.

1. **HMS (Helse, Miljø og Sikkerhet)**

Følg alltid produsentens leggeanvisning og utfør tilstrekkelig risikovurdering i forkant av håndtering og montering.

Sementbaserte produkter har en høy PH verdi som kan være etsende sammen med fukt. Bruk derfor egnet verneutstyr som heldekkende vernebriller, vanntette arbeidshansker og vannavvisende arbeidstøy og vernestøvler.

Dersom man skal skjære i betong brukes åndedrettsvern med minimum P3 filter og briller for å beskytte mot innånding av pulverstøv.

**Spesielle tiltak ved brannslokking, temperaturer og eller endringer i fuktforhold**

*Vanligvis ingen*

1. **Montering, service og vedlikehold**

**Lagring og håndtering**

Underlag må være plant og ha tilstrekkelig stabil bæreevne. Kun sertifisert løfteutstyr skal benyttes.

**Montering**

Vennligst se [www.multiblokk.no](http://www.multiblokk.no) Her finnes brosjyrer med teknisk informasjon og instruksjonsfilmer.

**Reparasjon og utskifting av deler**

Mindre reparasjoner utføres med sementbasert reparasjonsmørtel. Ved behov for utskifting av produkt, skal fortrinnsvis samme produkt benyttes. Erstatningsprodukter skaffes gjennom entreprenør, eller ved å kontakte produsenten direkte.

**Gjenbruk**

Produktene kan gjenbrukes.

**Destruksjon**

Betongavfall leveres godkjent mottak for gjenvinning, eller knuses på stedet for bruk som fyllmasser. I henhold til NS 9431 håndteres heller, belegningsstein og murprodukter etter avfallskode 1611 uarmert betong.